PTTGC ปิดจ๊อบขายหุ้นซื้อคืนครบ 22.30 ล้านหุ้น รับเงิน 1.35 พันลบ.
PTTGC แจ้งสิ้นสุดโครงการขายหุ้นซื้อคืนทั้งสิ้น 22.30 ล้านหุ้น รับเงิน 1.35 พันลบ. เพื่อเพิ่มสภาพคล่องทางการเงิน
PTTGC แจ้งสิ้นสุดโครงการขายหุ้นซื้อคืนเกลี้ยง 22.30 ล้านหุ้น รับเงิน 1.35 พันลบ.
28 ก.ย. 2564

บริษัท พีทีที โกลบอล เคมิคอล จำกัด (มหาชน) หรือ PTTGC ได้แจ้งโครงการจำหน่ายหุ้นซื้อคืนเพื่อบริหารทางการเงิน โดยเป็นการจำหน่ายในตลาดหลักทรัพย์แห่งประเทศไทย และมีกำหนดระยะเวลาจำหน่ายหุ้นซื้อคืนนับตั้งแต่วันที่ 7 มิถุนายน 2564  ถึงวันที่ 9 ธันวาคม 2565 โดยจำนวนหุ้นที่จะจำหน่ายเป็นจำนวน 22,300,000 หุ้น คิดเป็นประมาณร้อยละ 0.495 ของหุ้นที่จำหน่ายได้แล้วทั้งหมด ตามรายละเอียดปรากฏในแบบรายงานการเปิดเผยการจำหน่ายหุ้นที่ซื้อคืน (Form TS-7) ลงวันที่ 24 พฤษภาคม 2564
ทั้งนี้บริษัทฯ ได้ดำเนินการจำหน่ายหุ้นซื้อคืนรวมทั้งสิ้นจำนวน 22,300,000 หุ้น คิดเป็นประมาณร้อยละ 0.495 ของหุ้นที่จำหน่ายได้แล้วทั้งหมด มีมูลค่ารวมทั้งสิ้น 1,353,929,175.00 บาท ดังนั้น บริษัทฯ จึงขอประกาศสิ้นสุดโครงการจำหน่ายหุ้นซื้อคืนเพื่อบริหารทางการเงิน